Emmanuel Amarh

Emmanuel Bergstrøm (født Nii Ashitey Amarh) (født 14. desember 1992) er en norsk-ghanesisk fotballspiller. 

 Karriere 
Hans rolle på banen har variert i de forskjellige klubbene han har spilt, men er hovedsakelig venstrekant og spiss. Han er kjent for sitt høye tempo, og var en av de raskeste i sin årsklasse da han drev friidrett som ungdom for Askim IF og senere Moss IL.«Gutter/Boys 14 ÅR (1992)» , Friidrett.no

Emmanuel Amarh kom til Sarpsborg 08 Fotballforening i forkant av 2008-sesongen, da han var 16 år gammel. Han slet med å få spilletid, og var bak klubbens radarpar Øyvind Hoås og Martin Wiig i køen. Han spilte sju kamper fra start da Sarpsborg 08 rykket opp til Tippeligaen i 2010, men greide ikke å spille seg til en plass på laget året etter. Han valgte derfor å gå til Kvik Halden på utlån i januar 2011. Der ble han en stor suksess og ble lagets toppscorer med 12 mål i serien. Han fortsatte i Kvik også i 2012-sesongen men gikk mye skadet og fikk lite spilletid. Han valgte derfor å hoppe på studier i Seattle høsten 2012 etter å ha spilt totalt 35 A-kamper for Kvik og scoret 15 mål. I USA ble han en sentral spiller på college-laget, og han ble kåret til den beste spilleren i ligaen. Etter  han returnerte ved nyttår 2013 signerte han for Egersund allerede 11. januar. Her ble Amarh bare i et halvt år, før han ble hentet til hjemfylket av Moss FK sommeren samme år.

I 2015 gikk Amarh til Bærum i Obos-ligaen, hvor han spilte 27 kamper uten å score. I 2016 på nivået under ble det ett seriemål, mens etter bare fire ligakamper våren 2017 gikk han til Ullern samme sommer. I april 2018 scoret Emmanuel Bergstrøm, som han nå het, to mål for Ullern i cupkampen mot Stabæk; Ullern ledet 2-0 til det 88. minutt før de til slutt tapte 3-5.

Han har spilt landskamper for Norge G17, hvor han debuterte mot Sverige. Amarh var på prøvespill i tyske Hannover 96 i 2011, men ble ikke tilbudt kontrakt.

 Referanser 

Eksterne lenker
 Omtale på Sarpsborg08.no
 To Sarpsborg 08-spillere på samme landslag
 Emmanuel Amarh klar for EIK

Kategori:Ghanesiske fotballspillere
Kategori:Norske fotballspillere
Kategori:Fotballspillere for Sarpsborg 08 FF
Kategori:Fotballspillere for Kvik Halden FK
Kategori:Fotballspillere for Egersunds IK
Kategori:Fotballspillere for Moss FK
Kategori:Fotballspillere for Bærum SK
Kategori:Fotballspillere for Ullern Fotball
Kategori:Fødsler i 1992